《春寒偶书》
宋代·刘子翚

浮云匿晨晖，雨雹惊春昼。
天公号令乖，阴晴变何骤。
小径践芳号，通渠走寒溜。
风颠万木偃，气凛重帏透。
鵷鸾护巢翔，奈此群雏幼。
拥炉乌薪然，双手慵出袖。
褰帏望空明，屋角见遥岫。
良朋不可招，块处惭孤陋。
青青桃叶长，奕奕兰花秀。
长吟曷咨嗟，佳辰去难又。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。